CELEX: 32010R0462
Language: sl
Date: 2010-05-27 00:00:00
Title: Uredba Komisije (EU) št. 462/2010 z dne 27. maja 2010 o odprtju javnega razpisa za znižanje carin pri uvozu koruze iz tretjih držav v Španijo za kvotno leto 2010

28.5.2010   
            
            
               SL
            
            
               Uradni list Evropske unije
            
            
               L 129/58
            
         UREDBA KOMISIJE (EU) št. 462/2010
   z dne 27. maja 2010
   o odprtju javnega razpisa za znižanje carin pri uvozu koruze iz tretjih držav v Španijo za kvotno leto 2010
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 144(1) v povezavi s členom 4 Uredbe,
   ob upoštevanju naslednjega:
   
               (1)
            
            
               V skladu z mednarodnimi obveznostmi Skupnosti v okviru urugvajskega kroga večstranskih pogajanj (2) se je Skupnost zavezala za uvoz določene količine koruze v Španijo.
            
         
               (2)
            
            
               V Poglavju II Uredbe Komisije (ES) št. 1296/2008 z dne 18. decembra 2008 o določitvi podrobnih pravil za uporabo tarifnih kvot za uvoz koruze in sirka v Španijo in uvoz koruze na Portugalsko (3) so določena posebna pravila za znižanje carin, da se zagotovi dejanski uvoz količin iz odstavkov 1 in 2 člena 1 navedene uredbe.
            
         
               (3)
            
            
               Glede na tržne razmere v Španiji v letu 2010 je treba odpreti javni razpis za znižanje carin pri uvozu koruze, da se v celoti porabijo uvozne kvote.
            
         
               (4)
            
            
               Z Uredbo Komisije (ES) št. 676/2009 (4) je bil do 17. decembra 2009 odprt javni razpis za znižanje carin pri uvozu koruze iz tretjih držav v Španijo. Z Uredbo Komisije (ES) št. 1292/2009 (5) je bil razpis podaljšan do 27. maja 2010. Uredbo (ES) št. 676/2009 je zato treba razveljaviti.
            
         
               (5)
            
            
               Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   1.   Odpre se javni razpis za znižanje carin pri uvozu koruze v Španijo iz člena 136 Uredbe (ES) št. 1234/2007.
   2.   Uporablja se Uredba (ES) št. 1296/2008.
   Člen 2
   Javni razpis je odprt do 16. decembra 2010. V tem času se izvedejo delni javni razpisi, katerih roki za predložitev ponudb so določeni v obvestilu o razpisu.
   Člen 3
   Uvozna dovoljenja, izdana v okviru tega javnega razpisa, veljajo 50 dni od datuma izdaje v smislu člena 11(4) Uredbe (ES) št. 1296/2008.
   Člen 4
   Uredba (ES) št. 676/2009 se razveljavi.
   Člen 5
   Ta uredba začne veljati tretji dan po objavi v Uradnem listu Evropske unije.
   Uporablja se od 1. junija 2010.
   Velja do 16. decembra 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. maja 2010
      
         
            Za Komisijo, V imenu predsednika,
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 336, 23.12.1994, str. 22.
   
      (3)  UL L 340, 19.12.2008, str. 57.
   
      (4)  UL L 196, 28.7.2009, str. 6.
   
      (5)  UL L 347, 24.12.2009, str. 22.